সায়ীদ আবুবকর কবিতা মিলনসাগর Sayeed Abubakar Poetry Milansagar
কবি সায়ীদ আবুবকর - বাংলাদেশে তখা দুইবাংলার বিশিষ্ট কবি, প্রাবন্ধিক, ছড়াকার, অনুবাদক,
জন্মগ্রহণ করেন বাংলাদেশের যশোর জেলায়।
স্কুল জীবন কাটে গৌরবঙ্গ হাই স্কুল, পাঞ্জিয়া, কেশবপুর, যশোরে। এরপর গভমেন্ট বি.এল. কলেজ,
দৌলতপুর, খুলনার পর রাজশাহী বিশ্ববিদ্যালয় থেকে ইংরেজী নিয়ে উচ্চশিক্ষা লাভ। বর্তমানে কবি
শিরাজগঞ্জ গভমেন্ট কলেজে অধ্যাপনায় রত রয়েছেন।
সায়ীদ আবুবকর মূলত কবি। ছড়া দিয়েই তাঁর লেখালেখি শুরু। তাঁর দাদাভাই রোকনুজ্জামান খান প্রথম
ছড়া ছাপেন ১৯৮৮ সালে ইত্তেফাকের কচিকাঁচার আসরে। বাংলাদেশ শিশু একাডেমী থেকে প্রকাশিত
মুক্তিযুদ্ধের গল্প-গাথায় সংকলিত হয়েছে তাঁর মুক্তিযুদ্ধের ছড়া। আধুনিক বাংলা কবিতার অঙ্গনে তাঁর
প্রবেশ নব্বইয়ের দশকে।
১৯৯৬-এ প্রকাশিত হয় তাঁর প্রথম কাব্যগ্রন্থ “প্রণয়ের প্রথম পাপ”। তাঁর অন্যান্য প্রকাশিত গ্রন্থের মধ্যে
রয়েছে ছড়াগ্রন্থ “ছড়াছড়ি” (২০০৯) ও “খোকার জামা বাঘের গায়ে” (২০১৬)। কাব্যগ্রন্থ “জুলেখার শেষ জাল”
(২০০৪), “সাদা অন্ধকারে কালো জ্যোৎস্নায়” (২০০৬), “মেসোপটেমিয়ার মেম” (২০০৭), “বঙ্গেতে বসতি”
(২০০৮), “এবার একটিবার একসাথে” (২০১০), “কপোতাক্ষ পাড়ের রোদ্দুর” (২০১২), “কাগজ কুসুম” (২০১৪),
“তুমি বলো তুমি বৃষ্টি ভালবাসো” (২০১৫) প্রভৃতি। ২০১৫-এর একুশে বইমেলায় প্রকাশিত হয়েছে তাঁর বাছাই
করা কবিতাসংকলন “শ্রেষ্ঠ কবিতা”। “কবিতা কমল” (২০০৬) ও “কবিতার আধুনিকতা” (২০১০) তাঁর দুটি
বহুল পঠিত প্রবন্ধগ্রন্থ। তাঁর সম্পাদিত কবিতাসংকলন “আধুনিক বাংলা কবিতা” (২০০৯) বহুল প্রসংশিত।
তিনি “বাংলা লিটারেচার” নামে একটি ইংরেজি লিটল মাগাজিন সম্পাদনা করেন।
তিনি একজন সফল অনুবাদকও। তাঁর অনূদিত “মধূসূদনের ইংরেজি কবিতা” (২০০৯) দুই বাংলায় ব্যাপক
পঠিত। তিনি আল মাহমুদের “সোনালি কাবিন” ইংরেজিতে অনুবাদ করেছেন “দ্য গোল্ডেন কাবিন” নামে, যা
প্রকাশ করে যুক্তরাষ্ট্রের আই.প্রক্লেইম প্রেস (২০১০)। যুক্তরাষ্ট্রের আই.প্রক্লেইম প্রেস আরও প্রকাশ করে তাঁর
সম্পাদিত সুবিশাল গ্রন্থ “এ্যান্থলোজি অব দ্য ওয়াল্ড পোয়েট্রি” (২০১১)। যুক্তরাষ্ট্রের বুবক প্রকাশনী প্রকাশ
করেছে তাঁর “সিলেক্টেড পোয়েমস: ২০১০-২০১২” (২০১৩)। তাঁর কবিতা অনূদিত হয়েছে স্প্যানিশ, গ্রিক ও
ইংরেজি ভাষায়। ৪৩টি দেশের ৬৪ জন কবির কবিতা নিয়ে সম্প্রতি প্রকাশিত “সন্ত্রাসবাদ বিরোধী কবিতা
সংকলন”-এও তাঁর কবিতা প্রকাশিত হয়েছে।
বহু সম্মাননায় ভূষিত এই কবি, কবিতায় বিশেষ অবদানের জন্য পেয়েছেন ২০০৮ সালের শব্দশীলন সাহিত্য
পুরস্কার  এবং  তাঁকে সামগ্রিক বাংলা সাহিত্যে অবদান রাখার জন্য ২০০৯ সালের লালনপদক প্রদান করা
হয়। অনুবাদের জন্য তাঁকে দেওয়া হয় পাঁজিয়া সাহিত্য সম্মেলন সম্মাননা ২০১০। কবির চল্লিশ বছর
পূর্তিতে ২০১২ সালে উৎসঙ্গ সৃজন চিন্তন বিশেষ আয়োজনে ঢাকার কাজী নজরুল ইসলাম মিলনায়তনে
তাঁকে প্রদান করে ৪০ বৎসর পূর্তি সংবর্ধনা। এছাড়া পেয়েছেন লেখকসংঘ পুরস্কার ২০১৪ ও ডিসিএল
পুরস্কার ২০১৫।
আমরা মিলনসাগরে  কবি সায়ীদ আবুবকরের কবিতা তুলে আনন্দিত।
উত্স - কবির সঙ্গে ইমেলে পত্রালাপ এবং কবির ফেসবুক পাতা

কবি সায়ীদ আবুবকর-এর মূল পাতায় যেতে এখানে ক্লিক করুন।
কবির ফেসবুক পাতা - https://www.facebook.com/sayeed.abubakar
আমাদের ই-মেল - srimilansengupta@yahoo.co.in
এই পাতা প্রথম প্রকাশ ৯টি কবিতা নিয়ে - ২০.১.২০১৬
আরও ৯টি কবিতা নিয়ে পরিবর্ধিত সংস্করণ - ২৮.৫.২০১৬
মুজিবনামা কাব্যের প্রথম সর্গ - ১৪.১২.২০১৬
...